Deg umahil-neɣ negmer-d ad d-nesettef amecwar n umezgun deg umezruy n tsekla taqbaylit send tallalit-ines, ayen i d-yemmuger, ayen i t-iawnen deg teɣzi n umahil-ines d wayen akk icudden ɣur-s sumata d tulmisin-ines. Asteqsi agejdan i d-nefren: Amecwar i d-yelḥa umezgun aqbayli armi d tizi n wassa d wamek i yennerna? Akken ad nessaweḍ ad d-nerr ɣef tamukerrist-a illaq-aɣ ad nerr ɣef yisteqsiyen-a inaddayen: d acu-t umezgun? D acu-ten yeḥricen yegber? D acu-ten leṣnaf-is d taggayin-is? D acu-tent tulmisin-is? Amek i d-yedda deg umezruy : liḥala n tlallit-is, afaris d urmas-is deg wannar n tezrawin (rception)? Anwa ameskar i dyufraren, deg wannar n umezgun, seg tallit ɣer ayeḍ?